ফ্লোরিডা সবসময়ই ঘূর্ণিঝড়-প্রবণ এলাকা। টিনডাল ছাড়াও সেখানে আরও কয়েকটা গুরুত্বপূর্ণ বিমানঘাঁটি এবং নৌ-ঘাঁটি রয়েছে। ঘূর্ণিঝড় সেখানে নতুন না হলেও টিনডালের স্থাপনাগুলি তৈরির সময়ে ক্যাটাগরি-৪-এর শক্তিশালী ঘূর্ণিঝড় সরাসরি আঘাত করলেও দাঁড়িয়ে থাকার সক্ষমতা সেগুলিকে দেয়া যায়নি। টাইলার রোগোওয়ে বলছেন যে, মার্কিন সামরিক কর্মকর্তাদের সমালোচনা না করে বরং মার্কিন বাজেট সংকটের এই দুঃসময়ে ঘূর্ণিঝড় মোকাবিলা করতে পারে এমন স্থাপনা তৈরি করার মতো অর্থ এবং গুরুত্ব মার্কিন বিমান বাহিনী যোগাড় করতে সক্ষম হবে কিনা, তা নিয়ে আলোচনা করা উচিৎ।